PRIMĂRIA MUNICIPIULUI SATU MARE 

Serviciul Managementul Resurselor Umane
Nr. 53206/16.09.2026
În temeiul prevederilor art.136 alin. (8) lit. b) din O.U.G. nr. 57/2019 privind Codul Administrativ, cu modificările și completările ulterioare, Serviciul Managementul Resurselor Umane înaintează prezentul :

RAPORT DE SPECIALITATE

privind fundamentarea proiectului de hotărâre pentru aprobarea organigramei și a statului de funcții ale Primăriei Municipiului Satu Mare

La data întocmirii prezentului raport de specialitate, Primăria Municipiului Satu Mare funcționează în baza structurii organizatorice aprobate prin Hotărârea Consiliului Local nr. 115/28.05.2026 privind aprobarea organigramei și a statului de funcții ale Primăriei Municipiului Satu Mare.

Structura organizatorică aprobată cuprinde un număr total de 307 posturi, repartizate astfel:

· 3 posturi aferente funcțiilor de demnitate publică;

· 247 posturi aferente funcțiilor publice;

· 57 posturi contractuale ocupate în baza contractelor individuale de muncă cu normă întreagă.

Conform O.U.G. nr. 63/2010, Instituția Prefectului – Județul Satu Mare a comunicat UAT Municipiul Satu Mare un număr maxim de 506 posturi (adresa nr. 2457/12.03.2026), repartizate astfel:

	Instituție
	Posturi

	Primăria Municipiului Satu Mare
	307

	Poliția Locală Satu Mare
	101

	ADP Satu Mare
	85

	CSM Olimpia Satu Mare
	9

	Total alocate
	502


Au rămas disponibile 4 posturi din plafonul maxim aprobat, de 506 posturi.
Proiectul de hotărâre propune suplimentarea numărului de posturi cu 2 posturi de la 307 la 309 posturi, în condițiile art. 370 alin. (2) din Codul administrativ, măsură posibilă întrucât se încadrează în numărul maxim de posturi comunicat UAT-ului.

Totodată, sunt propuse modificări punctuale ale structurii organizatorice și ale statului de funcții, în vederea adaptării acestora la necesitățile instituționale și a corelării atribuțiilor cu regimul juridic al funcțiilor, după cum urmează:
I. Modificări ale structurii organizatorice

1. Suplimentarea structurii cu posturile disponibile din plafonul maxim aprobat
Prin prezentul proiect de hotărâre se propune suplimentarea structurii organizatorice ( înființarea de funcții publice în sensul prevederilor art. 370 alin.(2) din OUG nr. 57/2019) la nivelul Primăriei municipiului Satu Mare cu un nr. de 2 posturi, de la 307 posturi la 309 posturi, măsură posibilă având în vedere numărul total de posturi alocate UATM-lui, și numărul de posturi repartizate de autoritatea deliberativă pe ordonatorii terțiari de credite care intră sub incidența OUG nr. 63/2010, repartizate astfel:

· Suplimentarea structurii Serviciul Evidența Veniturilor, Urmărire, Executare Silită, Amenzi cu un post, funcție publică de execuție;
· Suplimentarea structurii Compartimentului Urbanism – Serviciul  Dezvoltare Urbană cu un post, funcție publică de execuție;

2. Direcția de Impozite și Taxe Locale - structură modificată 
· Serviciul Evidența Veniturilor, Urmărire, Executare Silită, Amenzi – structură modificată

· desființarea funcției publice vacante urmare a pensionării titularului postului consilier, clasa I, grad profesional superior – ID 238511

· înființarea unui  post – funcție publică de execuție consilier, clasa I, grad profesional debutant ( poziția 284 în statul de funcții ) ;
· înființarea unui post – funcție publică de execuție referent – studii medii- clasa III -  grad profesional superior ( poziția 285 în statul de funcții );
Activitatea Serviciului Evidența Veniturilor, Urmărire, Executare Silită, Amenzi presupune gestionarea creanțelor fiscale, urmărirea debitorilor, emiterea și comunicarea actelor de executare silită, precum și administrarea unui volum în continuă creștere de amenzi și obligații fiscale. Înființarea postului de consilier debutant urmărește asigurarea continuității activității și formarea unui funcționar public în domeniul administrării fiscale, iar postul de referent clasa III răspunde necesității preluării activităților operative și de evidență, permițând utilizarea eficientă a resurselor umane și reducerea timpului de soluționare a lucrărilor.
3. Compartimentului Urbanism – Serviciul  Dezvoltare Urbană – structură modificată 
· înființarea unui  post – funcție publică de execuție consilier, clasa I, grad profesional asistent ( poziția 58 în statul de funcții ) ;
Înființarea unui post de consilier, clasa I, grad profesional asistent este justificată de creșterea volumului de documentații de urbanism și a solicitărilor privind certificatele de urbanism, avizele și documentațiile aferente dezvoltării urbane. Suplimentarea personalului urmărește reducerea termenelor de analiză și soluționare, asigurarea respectării termenelor legale prevăzute de legislația în domeniul urbanismului și creșterea capacității administrative a Serviciului Dezvoltare Urbană.
4. Serviciul Managementul Proiectelor -  structură modificată 

· Se desființează Compartimentul Implementare Proiecte finanțate din fonduri externe nerambursabile, precum și cele 10 posturi de execuție vacante de natură contractuală de Consilier I A ;
În același timp, pentru operaționalizarea structurii nou-înființate a Muzeului industrializării forțate și al dezrădăcinării la Satu Mare, se propune constituirea unei structuri de personal adaptate specificului activității muzeale, prin înființarea a 10 posturi corespunzătoare funcțiilor și atribuțiilor specifice unei instituții muzeale.

Măsura nu reprezintă o suplimentare cu 10 posturi a numărului total de posturi al primăriei, ci o reorganizare și o reconfigurare a structurii de personal existente, prin desființarea unor posturi cu atribuții specifice activității de consiliere și instituirea unor posturi cu atribuții specifice domeniului muzeal.

5. Serviciul Coordonare Instituții Subordonate, Comunicare Cultură și Sport – structura modificată

· Se înființează structura Muzeul industrializării forțate și al dezrădăcinării la Satu Mare cu un număr de 10 posturi de execuție de natură contractuală pe durată determinată – 5 ani, astfel:

· Se înființează un post vacant execuție - de muzeograf, gradația I, studii superioare (poziția 220 în statul de funcții );

· Se înființează un post vacant execuție - de istoric, gradația I, studii superioare (poziția 221 în statul de funcții );

· Se înființează un post vacant execuție - de curator, gradația debutant, studii superioare (poziția 222 în statul de funcții );

· Se înființează un post vacant execuție - de educator muzeal, gradația I, studii superioare (poziția 223 în statul de funcții );

· Se înființează un post vacant execuție - de conservator, gradația I, studii superioare (poziția 224 în statul de funcții );

· Se înființează un post vacant execuție - de sociolog, gradația debutant, studii superioare (poziția 225 în statul de funcții );

· Se înființează un post vacant execuție - de inginer de sistem, gradația I, studii superioare (poziția 226 în statul de funcții );

· Se înființează un post vacant execuție - de controlor bilete , gradația I debutant (poziția 227 în statul de funcții );

· Se înființează un post vacant execuție - de supraveghetor muzeu , gradația I debutant (poziția 228 în statul de funcții );

· Se înființează un post vacant execuție - de supraveghetor muzeu , gradația I debutant (poziția 229 în statul de funcții );

Muzeul industrializării forțate și al dezrădăcinării la Satu Mare va funcționa ca structură de interes local, fără personalitate juridică, integrată în aparatul de specialitate al Primarului Municipiului Satu Mare. Coordonarea, conducerea administrativă și monitorizarea întregii activități a Muzeului revin, Șefului Serviciului Coordonare Instituții Subordonate, Comunicare, Cultură și Sport.

Contractele individuale de muncă vor fi încheiate pe o perioadă determinată de 5 ani (corespunzătoare perioadei de durabilitate a proiectului).

II. Modificarea statului de funcții ca urmare a promovării în grad profesional a unui funcționar public

În conformitate cu prevederile art. 477–479 din O.U.G. nr. 57/2019 privind Codul administrativ, funcționarii publici beneficiază de dreptul de promovare în grad profesional, în condițiile legii, ca mecanism de dezvoltare a carierei și de recunoaștere a performanțelor profesionale.

Având în vedere Raportul final al examenului de promovare în grad profesional, prin care s-a constatat promovarea doamnei Nan Claudia-Maria în funcția publică de execuție de consilier, clasa I, grad profesional superior (poziția 80 în statul de funcții ), în cadrul Compartimentului Finalizări Construcții – Serviciul Autorizări și Finalizări Construcții, se impune actualizarea corespunzătoare a statului de funcții și modificarea raportului de serviciu.

Raportat la prevederile art. 409 din OUG nr. 57/2019 privind Codul administrativ, cu modificările și completările ulterioare, potrivit cărora ”....    (2)  Modificările intervenite în situație funcționarilor publici se fac prin acte administrative care privesc numirea în funcția publică, modificarea, suspendarea, sancționarea disciplinară, respectiv încetarea raporturilor de serviciu....” modificările pe Portalul – evidența funcțiilor și funcționarilor publici –  Agenției Naționale a Funcționarilor publici au fost operate în baza dispozițiilor emise de către primarul Municipiului. 

De asemenea, raportat la prevederile  art. 40 alin. (1) lit. a) și lit. b) din Legea nr. 53/2003 Codul Muncii, cu modificările și completările ulterioare, potrivit cărora:

    ” Angajatorul are, în principal, următoarele drepturi:

a) să stabilească organizarea și funcționarea unității;

b) să stabilească atribuțiile corespunzătoare fiecărui salariat, în condițiile legii;...”

Văzând și prevederile art. 382 lit. a) art. 405 art. 539 lit. b) și art. 541 alin. (1) din O.U.G. nr. 57/2019 privind Codul Administrativ, cu modificările și completările ulterioare, potrivit cărora personalul contractual din cadrul serviciului public nu are atribuții care implică exercitarea prerogativelor de putere publică prevăzute la art. 370 din OUG nr. 57/2019, coroborate și cu prevederile art. 405 potrivit cărora  structura de posturi se stabilește pe baza activităților prevăzute la art. 370 alin. (1)-(3), precum și prin raportare la activitățile desfășurate de categoriile de personal prevăzute la art. 382 din același act normativ, prezentul proiect de hotărâre nu necesită avizul Agenției Naționale a Funcționarilor Publici.

”….ART. 382

Categorii de personal bugetar cărora nu li se aplică  prevederile privind funcționarii publici

Prevederile prezentului titlu nu se aplică următoarelor categorii de personal bugetar:

a) personalul contractual salariat din aparatul propriu al autorităților și instituțiilor publice, care desfășoară activități de secretariat, administrative, protocol, gospodărire, întreținere reparații și de deservire, pază, precum și alte categorii de personal care nu exercită prerogative de putere publică;

ART. 405

Stabilirea structurii de posturi

Structura de posturi se stabilește pe baza activităților prevăzute la art. 370 alin. (1)-(3), precum și prin raportare la activitățile desfășurate de categoriile de personal prevăzute la art. 382….” 
Pe cale de consecință, având în vedere cele expuse mai sus, și ținând cont de faptul că la punerea în aplicare a prezentului proiect de hotărâre se vor respecta:
· prevederile art. 14 ale Legii nr. 273/2006 privind finanțele publice locale, cu  modificările și completările ulterioare:

”ART. 14

    Reguli bugetare

    (2) Cheltuielile bugetare au destinaţie precisă şi limitată şi sunt determinate de autorizările conţinute în legi speciale şi în legile bugetare anuale.

    (3) Nicio cheltuială nu poate fi înscrisă în bugetele prevăzute la art. 1 alin. (2) şi nici nu poate fi angajată şi efectuată din aceste bugete, dacă nu exista bază legală pentru respectiva cheltuială.

    (4) Nicio cheltuială din fonduri publice locale nu poate fi angajată, ordonanţată şi plătită dacă nu este aprobată, potrivit legii, şi dacă nu are prevederi bugetare şi surse de finanţare.

    (5) După aprobarea bugetelor locale pot fi aprobate acte normative cu implicaţii asupra acestora, dar numai cu precizarea surselor de acoperire a diminuării veniturilor sau a majorării cheltuielilor bugetare aferente exerciţiului bugetar pentru care s-au aprobat bugetele locale respective.”

· respectiv prevederile art. 3 ale Legii nr. 153/2017 privind salarizarea personalului plătit din fonduri publice:

  ” ART. 3

    Gestionarea sistemului de salarizare

    (1) Gestionarea sistemului de salarizare a personalului din instituţiile şi autorităţile publice se asigură de fiecare ordonator de credite.

    (4) Ordonatorii de credite au obligaţia să stabilească salariile de bază/soldele de funcţie/salariile de funcţie/soldele de grad/salariile gradului profesional deţinut, gradaţiile, soldele de comandă/salariile de comandă, indemnizaţiile de încadrare/indemnizaţiile lunare, sporurile, alte drepturi salariale în bani şi în natură prevăzute de lege, să asigure promovarea personalului în funcţii, grade şi trepte profesionale şi avansarea în gradaţii, în condiţiile legii, astfel încât să se încadreze în sumele aprobate cu această destinaţie în bugetul propriu.”

Raportat la dispozițiile O.U.G. nr. 57/2019 privind Codul administrativ, consiliul local are competența de a aproba, la propunerea primarului, organizarea și statul de funcții ale aparatului de specialitate.

Față de cele prezentate, proiectul de hotărâre este fundamentat din punct de vedere legal, administrativ și organizatoric, se încadrează în numărul maxim de posturi aprobat pentru UAT Municipiul Satu Mare și respectă prevederile bugetare incidente, motiv pentru care se propune aprobarea acestuia de către Consiliul Local al Municipiului Satu Mare.
Serviciul Managementul Resurselor Umane
Șef serviciu, Ulici Renata Claudia

